Huishulp vas ná egpaar se gru-moord | Maroela Media
ŉ Vrou is in hegtenis geneem in verband met die gru-moord op ŉ egpaar wat Donderdag dood in hul huis in die Alabama-nedersetting buite Klerksdorp in Noordwes aangetref is.
Lt.kol. Pelonomi Makau, woordvoerder van die polisie, het gesê die verdagte is die vermoorde egpaar se huishulp.
Dit kom nadat ŉ buurman Donderdag omstreeks 22:00 opgemerk het dat die egpaar se veiligheidsdeur en vensters oopstaan. Die buurman het na die huis gegaan om ondersoek in te stel en het na die egpaar oor die heining geroep.
Toe hy geen antwoord kry nie, het hy die huis binnegegaan en die 60-jarige man se liggaam in ŉ plas bloed op die vloer aangetref. Hy het die 56-jarige vrou se liggaam in die slaapkamer gevind. Sy is verwurg.
“Die polisie se voorlopige ondersoek toon dat kontant en ŉ selfoon uit die huis gesteel is,” het Makau gesê. Die polisie is ontbied en ŉ ondersoek is van stapel gestuur wat tot die inhegtenisneming van die egpaar se huishulp gelei het.
Die 45-jarige verdagte sal Maandag in die Klerksdorp-landdroshof verskyn op twee aanklagte van moord. Die polisieondersoek duur voort.
ANC Vrystaat-konferensie óók nietig verklaar
Seker n eff lid!
Maak maar my huis self skoon.
Doen julle eie werk mense of huur die talle blankes wat werkloos is.
Kom by mense.Hierdie twee mense woon in `n kleurling woongebied.Hoekom altyd aanvaar dit is blankes en dan met simple kommentare en voorstelle kom.Dit is tragies as mense so vermoor word maak nie saak van watter rasgroep hulle is nie.
Mnr Boepens, en wie het gemoor? Meeste stellings staan nogsteeds. Beste om jou eie plek te versorg.
DeWaal · 1 jaar gelede
Ek stem saam Louw, van die lesers maak hulle eie stories op en raak goed kwyt wat die artikel nie regverdig nie.
Nee Louw, of dit nou ‘n pers of pienk mens was wat vermoor is dit is verskriklik tragies en onnodig, maak jou eie huis en tuin skoon, spaar en verminder jou kans om vermoor te word drasties. Daardie betroubare werker wat jy goedsmoeds inlaat is ‘n wesenlike gevaar. leer mense nooit uit ander se ervarings nie?
Dit gaan nie oor wie vermoor is nie, dit gaan oor WIE die verdomde moorde pleeg!!!!!
Ek is my vrou se huishulp…ek as die man in die huis geniet dit om die werk ligter vir my vrou te maak, help met als dan het ons nie iemand nodig nie dankie
Genade! Wat n man!
Die berig is so swak en sonder feite dit lyk of n laerskool kind dit geskryf het.
JEHAANIS · 1 jaar gelede
Ek lewer vir die eerste keer kommentaar op `n kommentaar oor `n berig. GERRIT, ek dink jou kommentaar oor die berig is regtig onsmaaklik. Jy bevraagteken die skrywer van die berig se integriteit. Hulle kan nie meer feite gee, as wat tot hul beskikking is met die skryf van die berig nie. Hoekom word jy nie `n beriggewer of joernalis , aangesien jy kwansuis beter geleerd, en `n beter skrywer van berigte is as die “laerskool kinders” wat dit nou doen???
Melaney · 1 jaar gelede
Ek stem 100% saam met Johannes. Die berig is in elk geval swak geskryf.
Vertrou niemand … maak self huis skoon
Die feit dat dit wat nie direk genoem Is en jul wil dit so he, maak nie die artikel swak geskryf nie. Sjoe n paar keer oorlees, klink soos n Gr 4 leesbegrip.
Ek had nog nooit n huishulp nie… ook nie in europa waar ek sedert 20 jaar woon en werk nie…
indien moordenaars na behore gestraf word sal hierdieonheilge dinge einde kry kyk die weerlose babas en kinders wat ook so wreed sterf deur hule ouers wat hulle moetv beskerm